Spesie Karp Hengel Deel 3 | Visvang | Stroppe | Rigs | Tips
Spesie Karp Hengel.
Deur Johan Wessels
Stroppe "Rigs" vir spesie karp hengel.
In hierdie artikel gaan ons bietjie loer na die belangrikste stroppe vir spesie karp hengel.' n Strop moet aan drie belangrike vereistes voldoen. Eerstens moet die strop veilig wees vir die vis. Daarmee word bedoel dat indien die vis die hooflyn sou breek, moet die vis nog steeds ontslae kan raak van die sinker en enige ander gerei wat maklik kan vashaak aan obstruksies onder die water bv. swivel en rubber stoppers.
Tweedens moet die strop van so aard wees dat die stroplyn nie maklik sal koek nie en derdens moet die strop effektief werk.
Daar word verskillende stroppe deur karp hengelaars gebruik wat ons opdeel in twee groepe. Groep een is stroppe waar die sinker kan rond gly en groep twee is waar die sinker vas geheg is.
In groep een kan 'n mens ook onderskei tussen stroppe waar die lood vrylik kan gly en dan stroppe waar 'n rubber stopper gebruik word om te verhoed dat die sinker te ver kan gly.
Ek voel dat hierdie stroppe die beste werk as daar relatief naby aan die kant gehengel word, aangesien die sinker nie gebruik word om die vis vas te slaan nie, behalwe as 'n rubber stopper gebruik word om die vis 'n paar sentimeter lyn te gee voordat die sinker in kontak met die stopper kom, en sodoene die hoek laat vas sit.
Persoonlik is ek nie baie lief vir hierdie tipe stroppe nie, maar van my hengel vriende glo vas dat dit die beste manier is.
Dan kom ons by my gunsteling stroppe waar die sinker vas geheg is en nie kan gly nie.
Hier kry mens stroppe soos die helikopter en veiligheids klip.
Vir 'n lang afstand gooi strop is daar niks wat naby 'n helikopter strop kom nie,
Met die ingooi slag draai die hoek strop rondom, maar weg van die hooflyn, en verhoed sodoende 'n gekoekery.
Hierdie strop word ook 'n silt strop genoem. Die rede hiervoor is dat die hoeklyn weg van die sinker (wat in die silt / modder gaan wegsak) kan skuif tot by 'n rubber stopper en sodoende staan u 'n beter kans om u aas uit die silt / modder en selfs onkruid te hou.
Die meeste van ons damme se bodems het 'n dik laag gemors (modder / silt en onkruid wat besig is om te verrot) wat hengelaars laat sukkel.
Deur bo-op hierdie gemors te hengel verbeter jy defnitief jou kanse!
Om die diepte van silt / modder te bepaal gebruik 'n strop sonder 'n hoeklyn. Heg 'n lengte lig gekleurde wol tuseen die sinker en rubber stopper in plek van die hoeklyn. Jy kan die wol op verskillende hoogtes aan die tubing of leadcore heg. Gooi nou in die teiken area en los vir 'n paar minute. Wanneer jy die strop intrek sal jy sien die silt / modder het die wol gekleur - wat jou 'n akkurate aanduiding sal gee van hoe diep die silt / modder is.
Nou kom ons by my gunsteling strop, die met 'n veiligheids klip. Lead safety clips word al vir baie jare deur hengelaars gebruik. Die hoof idee vir hul gebruik is dat hulle veilig is vir vis sou die gewig vashaak aan obstruksie in die water. Die gespo-kery van die vis wat probeer los kom laat die rubber wegtrek van die klip, die sinker gly los en bly agter.
Die rede hoekom ek so lief is vir hierdie strop is omdat ek meeste van my hengel op lang afstand doen. Dis waar my strop die vis moet vang en dan wil ek hê dat my strop altyd ontslae raak van die groot sinker sodat die vis na die oppervlak kan kom. Hierdie strop werk op die prinsiep van; sodra die karp die aas in sy mond kry, voel hy die weerstand van die sinker en terselfde tyd 'n skerp hoek wat klaar 'n milimeter of twee in sy mond gepenetreer het. Dan gaan die karp nou een van twee dinge doen…of hy gaan begin weg swem, of hy gaan sy kop begin skud wat die hoek nog dieper sal laat sit. In beide gevalle vang die strop die vis en al wat die hengelaar moet doen is om die stok op te tel.